Paterna reclama la col•laboració de la conselleria de Benestar Social per a atendre a 20 famílies en risc
09/11/2015

# Paterna reclama la col•laboració de la conselleria de Benestar Social per a atendre a 20 famílies en risc

[![Imatge del barri de la Coma que està dins del Pla de Normalització de barris](/images/noticias/2015/11/la-coma.jpg)](/images/noticias/2015/11/la-coma.jpg)

09.11.2015

El regidor de Protecció a les Persones i Participació Ciutadana, Julio Fernández i la regidora d’Urbanisme, Eva Pérez han mantingut una reunió amb els dirigents autonòmics d’Inclusió Social, per a estretir la col•laboració entre ambdós administracions

El regidor de Protecció a les Persones i Participació Ciutadana, Julio Fernández i la regidora d’Urbanisme, Eva Pérez han mantingut una reunió este matí amb la directora general d’Inclusió Social, Helena Ferrando i el secretari autonòmic d’Inclusió Social, Alberto Sanchis, per a estretir la col•laboració entre l’Ajuntament de Paterna i la conselleria de Benestar Social.

Durant la trobada, a què també ha assistit el cap de l’Àrea de Garantia Social i Ocupació del consistori, els regidors han abordat, entre altres coses, l’execució del Pla de Normalització del Barri de la Coma, la possible arribada de refugiats a Paterna i la utilitat de l’Oficina de Mediació Hipotecària de Paterna com a element clau per a evitar desnonaments en el municipi.

Així mateix, tant Eva Pérez com Julio Fernández han demanat a la conselleria de Benestar Social que s’implique en la busca de solucions per a les prop de 20 famílies que, actualment, estan ocupant de manera il•legal diferents vivendes que queden de l’antiga colònia militar, no sols perquè no reuneixen les condicions de salubritat necessàries, sinó per la imminència de la segona fase de demolició.

Finalment, els edils socialistes han destacat que Paterna és un dels municipis de la Comunitat Valenciana que més ajudes de Renda Garantida a la Ciutadania gestiona, amb 1,5 milions d’euros en esta subvenció amb què s’ajuda a prop de 1.200 famílies paterneres i, a este respecte, han reclamant a la conselleria “un major aclariment en la normativa que regeix la seua concessió i regulació”.